ลำดับการสืบราชสันตติวงศ์ไทย
ลำดับการสืบราชสันตติวงศ์

| หกลำดับแรกตามกฎมณเฑียรบาล ณ วันที่ 13 ตุลาคม พ> ศ. 2559 |
| --- | --- |
1.เจ้าฟ้าทีปังกรรัศมีโชติ: 
2.หม่อมเจ้านวพรรษ์: 
3.พระองค์เจ้าเฉลิมศึกยุคล: 
4.หม่อมเจ้าฑิฆัมพร: 
5.หม่อมเจ้าชาตรีเฉลิม: 
6.หม่อมเจ้าจุลเจิม: 

| หกลำดับแรกตามรัฐธรรมนูญ ณ วันที่ 13 ตุลาคม พ> ศ. 2559 |
| --- | --- |
1.เจ้าฟ้าทีปังกรรัศมีโชติ: 
2.กรมหลวงราชสาริณีสิริพัชร: 
3.เจ้าฟ้าสิริวัณณวรี: 
4.กรมสมเด็จพระเทพรัตนราชสุดา: 
5.กรมพระศรีสวางควัฒน: 
6.พระองค์เจ้าสิริภาจุฑาภรณ์: 

ในกฎมนเทียรบาล ระบุถึงผู้ที่มีสิทธิในพระราชบัลลังก์ โดยมาตรา 5 ระบุว่า พระมหากษัตริย์มีสิทธิขาดในการสถาปนาพระรัชทายาท (ในประเทศไทยหมายถึงตำแหน่งสมเด็จพระบรมโอรสาธิราชฯ สยามมกุฎราชกุมาร) และในรัฐธรรมนูญแห่งราชอาณาจักรไทย (ในกรณีนี้หมายถึงฉบับปัจจุบัน คือฉบับพุทธศักราช 2560) มีระบุไว้ในมาตรา 21 ทั้ง 2 กรณี ดังนี้
วรรคหนึ่ง หากพระมหากษัตริย์ทรงสถาปนาพระรัชทายาทไว้แล้ว ให้คณะรัฐมนตรีแจ้งประธานรัฐสภา เพื่อเรียกประชุมรัฐสภาให้รับทราบการสถาปนาพระรัชทายาทข้างต้น ก่อนกราบบังคับทูลเชิญพระรัชทายาทขึ้นทรงราชย์ เมื่อพระรัชทายาททรงตอบรับแล้ว ให้ประธานรัฐสภาประกาศให้ประชาชนทราบ
วรรค 2 หากพระมหากษัตริย์ไม่ได้ทรงสถาปนาพระรัชทายาทไว้ ให้คณะองคมนตรีเสนอพระนามพระบรมวงศานุวงศ์ที่อยู่ในลำดับที่ 1 แห่งลำดับการสืบสันตติวงศ์ตามกฎมณเฑียรบาล (ยกเว้นผู้ที่มีลักษณะต้องห้ามตามมาตรา 11) ซึ่งเรียกว่า "ผู้สืบราชสันตติวงศ์" ผ่านคณะรัฐมนตรี เพื่อให้รัฐสภาให้ความเห็นชอบ หากได้รับความเห็นชอบแล้ว ให้ประธานรัฐสภากราบบังคมทูลเชิญพระบรมวงศานุวงศ์พระองค์ดังกล่าวขึ้นทรงราชย์ เมื่อพระบรมวงศานุวงศ์พระองค์ดังกล่าวทรงตอบรับแล้ว ให้ประธานรัฐสภาประกาศให้ประชาชนทราบ
โดยเกณฑ์ในการจัดลำดับการสืบราชสันตติวงศ์มีระบุไว้ในมาตรา 9 ของกฎมณเฑียรบาล แบ่งออกเป็น 13 ข้อ โดยสรุปดังนี้
สมเด็จหน่อพุทธเจ้า คือ พระราชโอรสพระองค์ใหญ่ในสมเด็จพระอัครมเหสี
พระราชโอรสของสมเด็จหน่อพุทธเจ้า เริ่มจากพระองค์ใหญ่ เรียงตามลำดับพระชนมายุจากมากไปน้อย
สมเด็จพระเจ้าลูกยาเธอพระองค์ที่ 2 ในสมเด็จพระอัครมเหสี
พระโอรสของสมเด็จพระเจ้าลูกยาเธอในข้อ 3 ตามเกณฑ์ในข้อ 2
สมเด็จพระเจ้าลูกยาเธอในสมเด็จพระอัครมเหสีพระองค์ถัดไปตามลำดับพระชนมายุจากมากไปน้อย หรือพระโอรสของสมเด็จพระเจ้าลูกยาเธอพระองค์นั้น ๆ ตามเกณฑ์ในข้อ 2, 3 และ 4
สมเด็จพระเจ้าลูกยาเธอในพระมเหสีรองถัดลงไปตามลำดับชั้นพระอิสริยยศของพระมารดาจากมากไปน้อย หรือพระโอรสของสมเด็จพระเจ้าลูกยาเธอพระองค์นั้น ๆ ตามเกณฑ์ในข้อ 2, 3 และ 4
พระเจ้าลูกยาเธอตามลำดับพระชนมายุ หรือพระโอรสของพระเจ้าลูกยาเธอพระองค์นั้น ๆ ตามเกณฑ์ในข้อ 2, 3 และ 4
สมเด็จพระอนุชาร่วมพระราชชนนีพระองค์ที่มีพระชนมายุถัดลงมาจากพระมหากษัตริย์
พระโอรสของสมเด็จพระอนุชาในข้อ 8 ตามเกณฑ์ในข้อ 2
สมเด็จพระอนุชาร่วมพระชนนีพระองค์ถัดมา หรือพระโอรสของสมเด็จพระอนุชาพระองค์นั้น ๆ ตามเกณฑ์ในข้อ 2, 3 และ 4
สมเด็จพระเชษฐาและสมเด็จพระอนุชาต่างพระชนนี หรือพระโอรสของสมเด็จพระเชษฐาและสมเด็จพระอนุชาพระองค์นั้น ๆ ตามเกณฑ์ในข้อ 2, 3, 4 และ 6
พระเจ้าพี่ยาเธอและพระเจ้าน้องยาเธอ หรือพระโอรสของพระเจ้าพี่ยาเธอและพระเจ้าน้องยาเธอ ตามเกณฑ์ในข้อ 7
สมเด็จพระเจ้าบรมวงศ์เธอและพระเจ้าบรมวงศ์เธอ หรือพระโอรสและเชื้อสายของพระองค์ ตามลำดับความสนิทจากมากไปน้อย ตามเกณฑ์ตั้งแต่ข้อ 1 ถึง 12
เชื้อสายที่ยังมีชีวิตอยู่และไม่ได้อยู่ในสายลำดับการสืบราชสมบัติหรือสิ้นพระชนม์ไปแล้วจะเขียนไว้เป็นตัวเอียงเพราะถือได้ว่าถูกข้ามลำดับไปแล้ว
พระบาทสมเด็จพระจอมเกล้าเจ้าอยู่หัว (2347–2411)
พระบาทสมเด็จพระจุลจอมเกล้าเจ้าอยู่หัว (2396–2453)
พระบาทสมเด็จพระมงกุฎเกล้าเจ้าอยู่หัว (2424–2468)
พระบาทสมเด็จพระปกเกล้าเจ้าอยู่หัว (2436–2484)
สมเด็จพระมหิตลาธิเบศร อดุลยเดชวิกรม พระบรมราชชนก (2435–2472)
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (2468–2489)
พระบาทสมเด็จพระมหาภูมิพลอดุลยเดชมหาราช บรมนาถบพิตร (2470–2559)
พระบาทสมเด็จพระวชิรเกล้าเจ้าอยู่หัว (2495–ปัจจุบัน)
(1) สมเด็จพระเจ้าลูกยาเธอ เจ้าฟ้าทีปังกรรัศมีโชติ (2548–ปัจจุบัน)ม ก
(1.1) สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา (2521–ปัจจุบัน)ก
(1.2) สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (2530–ปัจจุบัน)ก
(1.3) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (2498–ปัจจุบัน)ก
(1.4) สมเด็จเจ้าฟ้าฯ กรมพระศรีสวางควัฒน วรขัตติยราชนารี (2500–ปัจจุบัน)ก
(1.5) พระเจ้าวรวงศ์เธอ พระองค์เจ้าสิริภาจุฑาภรณ์ (2525–ปัจจุบัน)ก
(1.6) พระเจ้าวรวงศ์เธอ พระองค์เจ้าอทิตยาทรกิติคุณ (2527–ปัจจุบัน)ก
สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ (2425–2475)
พระเจ้าวรวงศ์เธอ พระองค์เจ้าภาณุพันธุ์ยุคล (2453–2538)
(2)  หม่อมเจ้านวพรรษ์ ยุคล (2521–ปัจจุบัน) ม ก
พระเจ้าวรวงศ์เธอ พระองค์เจ้าเฉลิมพลฑิฆัมพร (2456–2534)
(3)  พระวรวงศ์เธอ พระองค์เจ้าเฉลิมศึกยุคล (2493–ปัจจุบัน) ม ก
(4)  หม่อมเจ้าฑิฆัมพร ยุคล (2494–ปัจจุบัน) ม ก
พระเจ้าวรวงศ์เธอ พระองค์เจ้าอนุสรมงคลการ (2458–2541)
(5)  หม่อมเจ้าชาตรีเฉลิม ยุคล (2485–ปัจจุบัน) ม ก
(6)  หม่อมเจ้าจุลเจิม ยุคล (2490–ปัจจุบัน) ม ก
พระเจ้าบรมวงศ์เธอ กรมหมื่นพงษาดิศรมหิป (2404-2479)
(7)  หม่อมเจ้าจรูญฤทธิเดช ชยางกูร (2476–ปัจจุบัน) ม ก
| เครื่องหมาย | แหล่งที่มาของรายการหรือหมายเหตุเกี่ยวกับข้อยกเว้นการสืบราชสันตติวงศ์ |
| --- | --- |
ม: กฎมณเฑียรบาลว่าด้วยการสืบราชสันตติวงศ์ พระพุทธศักราช 2467
ก: 1. ในกรณีที่ราชบัลลังก์หากว่างลง และเป็นกรณีที่พระมหากษัตริย์ได้ทรงแต่งตั้งพระรัชทายาทไว้ตามกฎมณเฑียรบาลว่าด้วยการสืบราชสันตติวงศ์ พระพุทธศักราช 2467 แล้ว หากมิได้ทรงแต่งตั้งพระรัชทายาทไว้ จะเสนอพระนามพระราชธิดาก็ได้ ตาม"รัฐธรรมนูญแห่งราชอาณาจักรไทย พุทธศักราช 2560" หมวด 2 พระมหากษัตริย์ มาตรา 21 2. การเสนอพระนามพระราชธิดาต่อราชบัลลังก์ได้มีการระบุไว้ตั้งแต่รัฐธรรมนูญ พ.ศ. 2517 แล้ว ดังนั้นจึงนับพระราชธิดาของพระมหากษัตริย์ไทย ตั้งแต่รัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นต้นมา ในการสืบราชสันตติวงศ์ ตามรัฐธรรมนูญที่แก้ไขเพิ่มเติมดังกล่าวด้วย